เรื่องร้องเรียน (ถนน,ทางเท้า) วันที่ 2022-05-29 11:11:33 — แขวงบางไผ่ เขตบางแค กรุงเทพมหานคร
1.บริเวณถนนพุทธมณฑลสาย 2 แยกทศกัณฑ์ ฝั่งตลาดทศกัณฑ์ ไม่มีทางเท้า ทำให้หน้าฝนเดินสัญจรได้ยาก หรือบางครั้งมีรถของบริษัทขนส่งและร้านค้าในตลาดมาจอดขวาง ประชาชนต้องลงมาเดินที่ไหล่ทางซึ่งแคบมาก และในบริเวณนั้นมีบริษัทขนส่งเยอะ มีรถใหญ่วิ่งเข้าออกตลอดเวลา ซึ่งอาจทำให้เกิดอุบัติเหตุเฉี่ยวชนได้ และไฟส่งสว่างถนนบางจุดมีปัญหา ไม่ติดหรือมีอาการติดๆดับๆ ทำให้เวลากลางคืนมองไม่เห็นเดินสัญจรได้ยาก

เคยแจ้งเรื่องผ่านระบบbangkokeyes.org เมื่อปี 2558 ก่อนที่จะยกเลิกการใช้งานไป ทางหน่วยงานกทม.แจ้งว่าไม่เกี่ยวข้อง แต่จากที่ผ่านมา หากฝนตกจนหญ้าขึ้นก็ยังพบเห็นการเอาแรงงานของกทม.มาทำการตัดหญ้า อีกทั้งเคยสอบถามบุคคลผู้หนึ่งที่อ้างว่าเป็นพนักงานที่ปฏิบัติงานที่เขตบางแค ว่าเหตุใดถึงไม่มีการสร้างทางเท้า ได้รับคำตอบกลับมาว่าเป็นพื้นที่พิพาท ทำให้ไม่สามารถก่อสร้างได้ แต่ในบริเวณนั้นมีการทั้งเสาไฟฟ้า และเมื่อประมาณ2ปีมานี้ ยังเห็นมีหน่วยงานของรัฐมาทำการปักเสาตั้งป้ายจราจร อีกทั้ง พื้นทืี่โดยรอบมีการล้อมรั้วชัดเจนว่าพื้นที่ใดเป็นที่ส่วนบุคคล พื้นที่ใดเป็นพื้นที่สาธารณะ แต่ก็ยังไม่มีหน่วยงานไหนเข้ามาดำเนินการสร้างทางเท้าจนปัจจุบัน